**Tisztelt Ügyfelünk!**

**2019. október 31-én** a takarékszövetkezeti integráció folyamata várhatóan újabb fontos mérföldkőhöz érkezik: a Takarék Kereskedelmi Bank Zrt, a 3A Takarékszövetkezet, a Békés Takarék Szövetkezet, a CENTRÁL TAKARÉK Szövetkezet, a Dél TAKARÉK Szövetkezet, a Fókusz Takarékszövetkezet, a Hungária Takarék Takarékszövetkezet, a KORONA TAKARÉK Takarékszövetkezet, az M7 TAKARÉK Szövetkezet, a Nyugat Takarék Szövetkezet, a Pátria Takarékszövetkezet és a TISZÁNTÚLI TAKARÉK Takarékszövetkezet **beolvad a Takarékbank Zrt-be.** A cégjogi egyesüléseket támogató, az egyes takarékszövetkezetek és bankok megfelelő szervezeti egységei által hozott döntések megszülettek, a Takarék Csoport munkatársai pedig azon dolgoznak, hogy a további szükséges lépéseket megtegyék annak érdekében, hogy az egyesülés a fent leírt módon megvalósulhasson. Az egyesülést követően a **Takarékbank Zrt. lesz a teljes Takarék Csoport országos kereskedelmi bankja. Ez az egyesülés azt jelenti, hogy 2019. október 31-én a beolvadók összes betét-, hitel- és számlaszerződése a Takarékbank Zrt-hez kerül.**

***A fent jelzett egyesülés nem jár a bankszámlaszámok megváltozásával.***

Kérjük, hogy mint számlavezetett Ügyfelünk és mint munkáltató, **szíveskedjék** az önkormányzat által foglalkoztatottak, munkavállalók, köztisztviselők **figyelmét felhívni** arra, hogy az egyesülés miatti informatikai teendők elvégzése érdekében **2019.** **november** **4. és 5. napján bankszünnapot** fog tartani az – akkorra a beolvadó hitelintézetek állományával is rendelkező – Takarékbank Zrt. Az informatikai rendszer megújítása miatt az elektronikus banki szolgáltatások (a kihelyezett elektronikus ügyfélprogram működése, a netbank szolgáltatás működése és a bankkártya egyenlegek frissítése) is szünetelnek a 2019. október 31. napi napzárás időpontjától a 2019. november 6.napi nyitás időpontjáig.

Kérjük, hogy a pénzforgalmi megbízások ütemezésénél vegyék figyelembe, hogy **az első teljeskörű kiszolgálást nyújtó banki munkanap 2019. november 6-a, szerda lesz.** A terv szerinti októberi illetmények átutalására leghamarabb 2019. november 06. napján kerülhet sor az önkormányzat által foglalkoztatottak, munkavállalók, köztisztviselők részére, akik az illetményük terhére **legkorábban 2019. november 06. napján** t**udnak bármilyen bankműveletet végezni**.

Amennyiben az önkormányzat, vagy intézményei a foglalkoztatottak, munkavállalók, köztisztviselők részére – 2019. október 31-i megbízás teljesítési határidőig – juttatás (pl.: munkabérelőleg) átutalására vonatkozó megbízást nyújtanak be a bankszünnap tartásával érintett hitelintézetek részére, és a megbízás teljesítéséhez szükséges fedezet is biztosított, a számlavezető hitelintézetek kiemelt odafigyeléssel teljesítik ezeket a megbízásokat.

Az ilyen módon kezelt összegek az önkormányzat által foglalkoztatottak, munkavállalók, köztisztviselők bankkártyájával igénybe vehetők lesznek a bankszünnap időtartama alatt, hiszen ezeket a tételeket a 2019. október 31. napjának utolsó, a kártyán levő fedezetre vonatkozó adatai tartalmazni fogják. Amennyiben ezek a tételek a hitelintézetek nyitvatartási idejében jóváírásra kerülnek, azok akár az egyes fiókokban személyesen a pénztárakban is felvehetők.

A megbízások teljesítésére vonatkozó határidőket a Takarékbank a honlapján a bankszünnappal kapcsolatos részletes tájékoztatójában teszi közzé. Kérjük Ügyfeleinket, hogy ezen tájékoztatásokat az egyesülő hitelintézetek honlapjain az „Egyesülés” fül alatt folyamatosan kísérjék figyelemmel.

Ismételten felhívjuk a bankkártyával rendelkezők figyelmét, hogy 2019. november 1. napja és 2019. november 6. napja között a 2019. október 31-án napzáráskor rendelkezésre álló számlaegyenlegük terhére tudnak csak fizetést teljesíteni.

Együttműködésüket köszönjük!